പായിപ്പാട്ട് വീട്ടില് മോഷണം: 23 പവന് കവര്ച്ച ചെയ്തു ചങ്ങനാശേരി: പായിപ്പാട് പള്ളിക്കച്ചിറയില് വീട്ടില് മോഷണം. 23 പവന് സ്വര്ണാഭരണങ്ങളും 15000 രൂപയും മോഷ്ടിച്ചു. കാഞ്ഞിരന്താനം ജോസഫ് ചാക്കോയുടെ വീട്ടില് ചെവ്വാഴ്ച രാത്രിയാണ് മോഷണം നടന്നത്. വീടിന്റെ അടുക്കളയുടെ പിന്നിലുള്ള തടി ജനാലയുടെ അഴി പട്ടിക കൊണ്ട് തകര്ത്താണ് മോഷ്ടാവ് അകത്തു കടന്നത്. അലമാരയിലും ഷെല്ഫിലും ബാഗുകളില് സൂക്ഷിച്ചിരുന്ന സ്വര്ണവും പണവുമാണ് അപഹിച്ചത്. ജോസഫും ഭാര്യയും രണ്ടു മക്കളും വീട്ടില് കിടന്ന് ഉറങ്ങിയ നേരത്താണ് മോഷണം നടന്നത്. തുടര്ന്ന് തൃക്കൊടിത്താനം പോലീസ് സ്റ്റേഷനില് വിവരം അറിയിച്ചു. ചങ്ങനാശേരി ഡിവൈഎസ്പി ആര്.ശ്രീകുമാര്, തൃക്കൊടിത്താനം എസ്എച്ച്ഒ ഇ.അജീബ്, എസ് ഐ അഖില്ദേവ് എന്നിവരുടെ നേതൃത്വത്തിലുള്ള പോലീസ് സംഘം സംഭവസ്ഥലത്തെത്തി അന്വേഷണം ആരംഭിച്ചു. ഭോപ്പാലിലായിരുന്ന ജോസഫും കുടുംബവും മകളുടെ വിവാഹത്തിനായി രണ്ടാഴ്ച മുമ്ബാണ് നാട്ടിലെത്തിയത്.